76 raadioilvese hulka ei arvata aga 4 saatjaga varustamisel hukkunud ilvest. Šveitsis püütakse ilveseid metskitse söömisel uinutipüssi abil või meelitatakse loomad kasti, kuid Norras on kasutusel ka ohtlikumad meetodid nagu taldriklõksud ja taga ajamine koerte või autoga (tagaajamise käigus ülekuumenenud loomad surevadki narkoosi). Lõksu püüdmisel hukkusid 3 ilvest ja 2 metskitse. 1996. aastal murdis täiskasvanud isane lõksus luu, ka 2001. a sügisel suri lõksus 1 emane. Erinevast Šveitsist varustatakse siin emailveseid raadiosaatjatega ka pesitsemise ajal. 1999. aastal implanteeriti Norras 7 g kaalunud saatjakiip 5-nädala vanuse ilvesepoja ja 20 g kaalunud kiip emailvese kõhtu, 3 nädalat hiljem leiti mõlemad surnuna. Teistele ilvesepoegadele tätoveeriti vanuses 5 nädalat kõrva number ja talve lõpus said ellujäänud endale kaelarihma. Neid on ümbermõõduga alates 26 cm emastele ja üle 30 cm isastele. Norras on uuritud nii uinutite kui raadiosaatja kandmise mõju ilvese organismile.